**OBRAZLOŽENJE OPĆEG DIJELA PRORAČUNA**

**(PRIHODA I PRIMITAKA, RASHODA I IZDATAKA)**

**ZA RAZDOBLJE OD 01.01. DO 31.12.2020. GODINE**

**1. PRAVNI OSNOV**

Sukladno odredbama članka 110. Zakona o proračunu („Narodne novine“, broj 87/08, 136/12 i 15/15) Gradonačelnik podnosi predstavničkom tijelu na donošenje godišnji izvještaj o izvršenju proračuna do 1. lipnja tekuće godine za prethodnu godinu. Člankom 108. Zakona propisan je da polugodišnji i godišnji izvještaj o izvršenju proračuna sadrži:

1. Opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,
2. Posebni dio proračuna po organizacijskoj i programskoj klasifikaciji na razini odjeljka ekonomske klasifikacije,
3. Izvještaj o zaduživanju na domaćem i stranom tržištu novca i kapitala,
4. Izvještaj o korištenju proračunske zalihe,
5. Izvještaj o danim državnim jamstvima i izdacima po državnim jamstvima,
6. Obrazloženje ostvarenja prihoda i primitaka, rashoda i izdataka.

2. OBRAZLOŽENJE OSTVARENIH PRIHODA I PRIMITAKA, RASHODA I IZDATAKA

Prema Računu prihoda i rashoda, prihodi poslovanja ostvareni su sa 63.764.215,43 kn što čini 82,35 % plana. U odnosu na prethodnu godinu, prihodi poslovanja ostvareni su u gotovo istom iznosu, 2019. godine prihodi poslovanja iznosili su 63.218.135,62 kn. Prihodi od prodaje nefinancijske imovine ostvareni su s 2.846.272,09 kn što je u odnosu na plan 107,14 %, a u odnosu na prethodnu godinu prihodi su ostvareni u većem iznosu za 102,56 % ili 1.441.089,55 kn. Dakle, ukupno ostvareni prihodi konsolidiranog proračuna u 2020. godini iznose 66.610.487,52 kn. Rashodi poslovanja ostvareni su s 45.282.244,44 kn što čini 87,97 % plana. U odnosu na prethodnu godinu rashodi poslovanja ostvareni su u manjem iznosu za 20,32 % ili 11.544.478,07 kn. Rashodi za nabavu nefinancijske imovine ostvareni su u iznosu od 12.997.109,39 kn što je u odnosu na plan 30,56 %, a u odnosu na prethodnu godinu rashodi za nabavu nefinancijske imovine manji su za 19,42 % ili 3.132.793,87 kn. Ukupno ostvareni rashodi u 2020. godini iznose 58.279.353,83 kn.

Prema Računu zaduživanja/financiranja, primici od financijske imovine i zaduživanja ostvareni su u iznosu od 2.843.701,01 kn dok su izdaci za financijsku imovinu i otplate zajmova ostvareni s 5.700.705,17 kn. Neto zaduživanje iznosi -2.857.004,16 kn.

Manjak prihoda iz prethodne godine iznosio je 4.130.748,64 kn. Uzimajući u izračun ukupno ostvarene prihode u iznosu od 66.610.487,52 kn, ukupno ostvarene rashode od 58.279.353,83 kn, neto zaduživanje od -2.857.004,16 kn, manjak prihoda iz prethodne godine od 4.130.748,64 kn, na kraju proračunske godine iskazan je višak prihoda od 1.343.380,89 kn.

**2.1. Prihodi po ekonomskoj klasifikaciji**

**2.1. Prihodi poslovanja**

Prihodi poslovanja ostvareni su sa 63.764.215,43 kn što je gotovo isti iznos kao prethodne 2019. godine. U strukturi prihoda poslovanja najveći su porezni prihodi koji čine 52 %, zatim prihodi pomoći koji participiraju s 23 %, prihodi od upravnih i administrativnih pristojbi, pristojbi po posebnim propisima i naknada 15 %, prihodi od imovine 7 %, dok se preostalih 3% odnosi na ostale prihode (prihodi od prodaje proizvoda i robe te prihodi na ime kazni).

*2.1.1. Prihodi od poreza*

Prihodi od poreza ostvareni su s 33.107.477,49 kn što je u odnosu na plan 104,57 %, a u odnosu na prethodnu godinu 90,93 %. Prihode od poreza čine prihod od poreza i prireza na dohodak s realizacijom od 32.402.078,73 kn, prihod od poreza na imovinu 583.447,12 kn i prihod od poreza na robu i usluge 121.951,64 kn. Prihodi od poreza na dohodak ostvareni su u manjem iznosu u odnosu na prethodnu godinu za 3.253.719,97 kn ili 9,13 %, a gradski porezi su ostvareni su u manjem iznosu za 82.927,13 kn ili za 39,79 % (2019. godine iznosili su 208.412,27 kn, a 2020. godine 125.485,14 kn).

*2.1.2. Pomoći iz inozemstva i od subjekata unutar općeg proračuna*

Prihodi pomoći ostvareni su s iznosom od 14.764.916,44 kn. U odnosu na prethodnu godinu realizacija je veća za 39,83 % ili za 4.205.942,12 kn. Prihode pomoći čine tekući i kapitalni prihodi pomoći proračunu iz drugih proračuna u iznosu od 6.971.456,15 kn, koji su u odnosu na prethodnu godinu veći za 99,13 % ili za 3.470.431,09 kn. Sredstva tekućih i kapitalnih pomoći proračunu iz drugih proračuna ostvarena su u iznosu od: 1.517.587,02 kn na ime kompenzacijskih mjera zbog provođenja porezne reforme, 35.891,91 kn od Ministarstva regionalnog razvoja i fondova EU za projekt „Bitno je (na)učiti gospodariti otpadom, 36.000,00 kn doznačila je Državna geodetska uprava za zamjenu prozora na zgradi vijećnice, 88.588,81 kn za ublažavanje posljedica prirodnih nepogoda nastalih u 2020. te dijelom 2019. godini, 109.513,90 kn Ministarstvo rada, mirovinskog sustava, obitelji i socijalne politike (nacionalni dio 15 %), za projekt „Želim raditi, želim pomoći“ (prva faza), 88.096,20 kn istog ministarstva (nacionalni dio 15 %) za projekt „Dom izvan doma“ (uplata predujma), 174.300,00 kn uplate za ogrjev Sisačko-moslavačke županije, 8.263,74 kn Grad Hrvatska Kostajnica za sufinanciranje projektne dokumentacije za širokopojasni Internet, 3.650.000,00 kn Ministarstvo kulture i medija za rekonstrukciju zgrade hotela Knopp, 600.000,00 kn od Ministarstva regionalnog razvoja i fondova EU za rekonstrukciju zgrade hotela Knopp, 35.335,76 kn istog ministarstva za rekonstrukciju društvenog doma u Novoj Subockoj (sufinanciranje rashoda Grada), 202.085,35 kn Agencija za plaćanja u poljoprivredi, ribarstvu i ruralnom razvoju za rekonstrukciju nerazvrstane ceste u Staroj Subockoj (15 % nacionalnog udjela), 425.793,46 kn iste agencije za rekonstrukciju društvenog doma u Rajiću (15 % nacionalnog udjela). Pomoći od izvanproračunskih korisnika ostvarene su u iznosu od 77.464,58 kn, a odnose se na uplate Hrvatskog zavoda za zapošljavanje u iznosu od 68.464,58 za program javnih radova i uplatu od Fonda za zaštitu okoliša i energetsku učinkovitost za sanaciju deponije komunalnog otpada 9.000,00 kn. Prihodi pomoći izravnanja za decentralizirane funkcije ostvarene su u iznosu od 1.683.326,17 kn, a odnose se na prihode pomoći za financiranje Javne vatrogasne postrojbe Grada Novske. Prihodi pomoći proračunskim korisnicima iz proračuna koji im nije nadležan realizirani su u iznosu od 314.212,35 kn. Proračunski korisnici ostvarili su tekuće pomoći iz proračuna koji im nije nadležan u iznosu od 68.777,45 kn (Gradska knjižnica i čitaonica „Ante Jagar“ 24.657,45 kn, Dječji vrtić „Radost“ 24.120,00 kn, Pučko otvoreno učilište Novska 20.000,00 kn) i kapitalne pomoći u iznosu od 245.434,90 kn (Gradska knjižnica i čitaonica „Ante Jagar“ 89.114,90 kn, Dječji vrtić „Radost“ 36.320,00 kn, Pučko otvoreno učilište Novska 120.000,00 kn). Pomoći iz državnog proračuna temeljem prijenosa EU sredstava ostvarene su s 5.718.457,19 kn što je u odnosu na prethodnu godinu više za 2,59 %. Tekuće pomoći iz državnog proračuna temeljem prijenosa EU sredstava ostvarene su s 1.880.965,20 kn, a kapitalne u iznosu od 3.837.491,99 kn. Tekuće pomoći ostvarene su za projekt „Bitno je (na)učiti gospodariti otpadom u iznosu od 239.908,94 kn, 45.646,03 kn uplatilo je Ministarstvo gospodarstva za uspostavu sustava e-Računi, 1.087.375,19 kn za projekt „Želim raditi, želim pomoći“ (prva faza), 169.103,57 kn za projekt „Dom izvan doma“ (85 % iz EU sredstava) i 338.931,47 kn za mjeru javni radovi (85 % iz EU sredstava). Kapitalne pomoći ostvarene su za projekt rekonstrukcije društvenog doma u Novoj Subockoj 74.951,48 kn, za projekt „Želim raditi, želim pomoći“ prva faza 4.560,51 kn, rekonstrukciju nerazvrstane ceste u Staroj Subockoj (85 % EU dio) 1.145.150,36 kn, rekonstrukciju društvenog doma u Rajiću 2.412.829,64 kn i 200.000,00 kn za projekt Dnevni centar za starije (uplata izvršena od strane Doma za starije i nemoćne osobe Sisak -partner u projektu).

*2.1.3. Prihodi od imovine*

Prihodi od imovine ostvareni su u iznosu od 4.612.388,85 kn što je za 12,08 % manje u odnosu na prethodnu godinu. Prihode od imovine dijelimo na prihode od financijske imovine s iznosom od 2.301,91 kn i prihode od nefinancijske imovine s 4.610.086,94 kn. Prihode od financijske imovine čine prihodi od kamata na depozite po viđenju te prihodi od pozitivnih tečajnih razlika i razlika zbog primjene valutne klauzule. Prihode od nefinancijske imovine čine prihodi od naknade za koncesije, prihodi od zakupa i iznajmljivanja imovine i naknade za korištenje nefinancijske imovine. Prihodi od naknade za koncesije ostvareni su u iznosu od 40.260,94 kn na ime koncesije koja je dana za korištenje plinske mreže i koncesije za površinu istražnog prostora 127.535,93 kn, što ukupno iznosi od 167.796,87 kn. U odnosu na prethodnu godinu naknada je veća za 112,53 %. Naknadu za korištenje nefinancijske imovine čine prihodi rudne rente s iznosom od 2.551.509,81 kn (naknada za pridobivenu količinu plina 566.158,07 kn i naknada za pridobivenu količinu nafte 1.837.191,74 kn, godišnja naknada za zauzetost površina 148.160,00 kn). U prihode na ime naknade za korištenje nefinancijske imovine ubraja se i spomenička renta sa 134,93 kn, pravo služnosti 9.981,58 i prodaja materijala (dom Rajić) 11.865,60 kn. Prihodi od zakupa i iznajmljivanja imovine ostvareni su u iznosu od 1.868.798,15 kn, a čine ih: prihodi na ime raspolaganja poljoprivrednim zemljištem u vlasništvu države 778.195,04 kn, najam poljoprivrednog zemljišta u vlasništvu Grada 148.687,60 kn, najam poslovnog prostora u vlasništvu Grada i refundacija troškova 427.957,79 kn, iznajmljivanje društvenih domova 29.200,00 kn, najam stanova 49.874,85 kn, korištenje gradske kuglane 3.816,00 kn, zakup javne površine 71.486,76 kn, umanjenje zakupnine 30% za javne površine i poslovne prostore te korištenje poslovnog prostora u vlasništvu Grada bez naknade 359.580,11 kn.

*2.1.4. Prihodi od upravnih i administrativnih pristojbi, pristojbi po posebnim propisima i naknada*

Prihodi od upravnih i administrativnih pristojbi, pristojbi po posebnim propisima i naknada ostvareni su s 9.614.598,80 kn što je u odnosu na prethodnu godinu manje za 8,64 %. Prihodi od upravnih i administrativnih pristojbi iznose 61.265,69 kn, a prihodi po posebnim propisima 4.898.429,48 kn. U prihode po posebnim propisima ubrajamo prihode vodnog gospodarstva 5.726,26 kn, prihode doprinosa za šume 2.572.936,24 kn, naknadu za zadržavanje nezakonito izgrađenih zgrada 23.885,44 kn, prihode od prodaje kuća na području PPDS-a 45.579,43 kn, povrate stipendija 236.379,04 kn, naknadu za pravo puta što uplaćuje HT d.d. 303.777,00 kn, prihode od naplate troškova ovrhe 35.437,00 kn itd. U ovu skupinu prihoda ubrajamo komunalni doprinos i naknade s iznosom od 4.654.903,63 kn. Komunalni doprinos ostvaren je s iznosom od 139.360,67 kn, a komunalna naknada s iznosom od 4.515.542,96 kn. Komunalna naknada je u odnosu na prethodnu godinu ostvarena u manjem iznosu za 5,98 % ili 287.026,63 kn.

*2.1.5. Prihodi od prodaje proizvoda i robe te pruženih usluga i prihodi od donacija*

Prihodi od prodaje proizvoda i robe te pruženih usluga i prihodi od donacija ostvareni su s 1.652.913,53 kn što je u odnosu na prethodnu godinu više za 1.176.147,09 kn. Prihodi od prodaje proizvoda i robe te pruženih usluga za proračunske korisnike iznose 207.136,21 kn (članarine, najam poslovnog prostora, donacije, itd.), a prihod Grada 194.977,48 kn koji je ostvaren na ime naknade koju Hrvatske vode uplaćuju u proračun temeljem ostvarenih prihoda od naknade za uređenje voda. Donacije od pravnih i fizičkih osoba izvan općeg proračuna iznose 1.247.702,00 kn te se odnose na računovodstveno iskazivanje prihoda i rashoda donacija nefinancijske imovine na ime povrata darovanog zemljišta trgovačkih društava Novokom d.o.o i Vodovod Novska d.o.o.

**2.2. Prihodi od prodaje nefinancijske imovine**

Prihodi od prodaje nefinancijske imovine ostvareni su s 2.846.272,09 kn što je u odnosu na prethodnu godinu povećanje od 1.441.089,55 kn. Prihode od prodaje nefinancijske imovine čine prihodi od prodaje neproizvedene dugotrajne imovine 1.783.469,07 kn i prihodi od prodaje proizvedene dugotrajne imovine s 1.062.803,02 kn. Prihodi od prodaje neproizvedene dugotrajne imovine uključuju prihode od prodaje zemljišta, i to: obročna otplata prodaje poljoprivrednog zemljišta u vlasništvu države 155.978,46 kn, prodaja zemljišta u vlasništvu Grada 390.426,91 kn, obročna otplata dospjelog duga na ime povrata zemljišta 47.416,70 kn i knjiženje potpore male vrijednosti za prodaju zemljišta u zoni, gdje je iskazana razlika tržišne i prodajne cijene u iznosu od 1.189.647,00 kn. Prihodi od prodaje proizvedene dugotrajne imovine u iznosu od 1.062.803,02 kn ostvareni su po osnovi otkupa stanarskog prava 25.803,02 kn, zamjene poslovnog prostora Hrvatskog zavoda za mirovinsko osiguranje i ureda Turističke zajednice Novska 146.000,00 kn te zamjene poslovnog prostora zgrade Hrvatske pošte d.d. i poslovnog prostora u Ulici kralja Tomislava 891.000,00 kn.

**2.3. Rashodi po ekonomskoj klasifikaciji**

*2.3.1. Rashodi poslovanja*

Rashodi poslovanja ostvareni su s 45.282.244,44 kn što je u odnosu na plan 87,97 %, a u odnosu na prethodnu godinu rashodi su manji za 20,32 %. U strukturi rashoda poslovanja najveći su materijalni rashodi koji čine 37 % rashoda poslovanja, zatim rashodi za zaposlene 33 %, ostali rashodi 13 %, subvencije 7 %, pomoći 5 % te naknade građanima i kućanstvima 5 %.

*2.3.2. Rashodi za zaposlene*

Rashodi za zaposlene ostvareni su s 15.000.963,85 kn što je u odnosu na prethodnu godinu manje za 5 %. Rashodi za plaće (bruto iznos) ostvareni su u iznosu od 12.471.469,75 kn (Grad 5.474.511,01 kn, proračunski korisnici 6.996.958,74 kn), doprinosi na plaću 1.997.937,21 kn (Grad 892.833,53 kn, proračunski korisnici 1.105.103,68 kn) te ostali rashodi za zaposlene 531.556,89 kn (Grad 175.064,80 kn, proračunski korisnici 356.492,09 kn). Rashodi plaća za zaposlene (Grad) u bruto iznosu ostvareni su s 5.471.150,10 kn što je u odnosu na prethodnu godinu manje za 1.426.948,00 kn. Plaće su isplaćivane u prosjeku za 37 zaposlenih službenika, namještenika i dužnosnika Grada. Rashodi bruto plaća za provođenje mjere zapošljavanja – javni radovi iznose 339.047,36 kn, rashodi zaposlenih na programu „Želim raditi, želim pomoći!“, prva faza, ostvareni su u iznosu od 961.482,82 kn, rashodi za zaposlene projekta „Dom izvan doma“ iznose 80.891,57 kn, za program „Ne ovisnosti!“ rashodi plaća iznose 3.237,90 kn, dok za „Dnevni centar za starije“ 64.011,00 kn. Najvećim dijelom smanjenje rashoda za zaposlene u odnosu na prethodnu godinu odnosi se na plaće zaposlenih na javnim radovima i projektima financiranim iz sredstava EU. Neki projekti su započeli krajem 2020. godine, neki su završili tijekom godine i uspoređujući 2020./2019. godinu proizlaze razlike. Osim navedenog smanjenja, uslijed nastupa COVID-19, značajno su smanjeni prihodi proračuna te su izmjenom Pravilnika o unutarnjem redu, smanjene plaće zaposlenih u upravi u razdoblju od travnja do kolovoza 2020. godine. Ostali rashodi za zaposlene (Grad) ostvareni su u iznosu od 175.065,00 kn što je u odnosu na prethodnu godinu manje za 101.535,00 kn. U ovoj skupini rashoda iskazane su isplate materijalnih prava na ime jubilarnih nagrada s iznosom od 25.894,00 kn, te ostala materijalna prava zaposlenih (dar djeci 12.000,00 kn, božićnica 35.000,00 kn, pomoć za bolovanje 7.126,00 kn, otpremnina 75.245,00 kn). Isplaćena je božićnica i dar za djecu za zaposlene u programu – javni radovi u iznosu od 13.800,00 kn.

*2.3.3. Materijalni rashodi*

Materijalni rashodi su najveći rashodi u strukturi rashoda poslovanja i iznose 37 %. Ostvareni su sa 16.739.378,21 kn što je u odnosu na prethodnu godinu manje za 15,66 % ili 3.108.445,19 kn. Usporedba ostvarenih materijalnih rashoda 2019./2020. godine:

* Rashodi za usluge 12.869.398,74 kn/11.226.718,33 kn
* Rashodi za materijal i energiju 3.156.213,20/2.749.343,06 kn
* Ostali nespomenuti rashodi 2.572.894,13 kn/1.611.568,56 kn
* Naknade troškova zaposlenima 1.235.022,00 kn/1.137.282,10 kn
* Naknade troškova osobama izvan radnog odnosa 14.294,95 kn/14.466,16 kn

*Rashodi za usluge* ostvareni su s 11.226.718,33 kn što je u odnosu na prethodnu godinu manje za 12,76 %. Najveći dio rashoda za usluge odnosi se na usluge tekućeg i investicijskog održavanja s iznosom od 7.162.893,54 kn (Grad 6.847.165,00 kn), a u strukturi tih usluga najveće su usluge programa održavanja komunalne infrastrukture s iznosom od 6.218.520,85 kn. Rashodi su nastali na održavanju javnih površina u iznosu od 4.179.989,48 kn, nerazvrstanih cesta 1.059.978,90 kn, javne rasvjete 294.947,23 kn, zimske službe 143.904,86 kn, održavanje poljskih putova 539.700,38 kn. Ostale usluge tekućeg i investicijskog održavanja odnose se na održavanje prijevoznih sredstava 36.746,10 kn, održavanje građevinskih objekata u vlasništvu Grada (domovi, poslovni prostori i sl.) 406.402,00 kn, itd. Usluge promidžbe i informiranja ostvarene su sa 1.121.797,50 kn (Grad 1.110.193,00 kn), što je u odnosu na prethodnu godinu više za 71.285,48 kn. Prema projektu *Promicanje Grada u sredstvima javnog informiranja* ostvareno je 987.406,23 kn rashoda promidžbe i informiranja (rashodi obuhvaćaju radijsko praćenje sjednica Gradskog vijeća, radijsko praćenje gradskih manifestacija, emisije pod pokroviteljstvom Grada, *Novljanski vjesnik,* internetski portal, radijske i TV emisije o projektima i programima Grada) itd.

Intelektualne i osobne usluge realizirane su s iznosom od 631.821,50 kn (Grad 502.603,00 kn) što je u odnosu na prethodnu godinu manje za 422.091,54 kn. Rashodi obuhvaćaju ugovore o djelu 70.982,05 kn, geodetsko-katastarske usluge 257.662,50 kn, usluge odvjetnika i pravnog savjetnika 2.062,50 kn, savjetovanje i praćenje provedbe projekta koji se financira iz EU sredstava, projekt ZAŽELI 60.129,00 kn, „#Bitno je (na)učiti gospodariti otpadom“ 4.166,66 kn, „Dom izvan doma“ 44.424,00 kn, „Ne ovisnosti“! 3.913,00 kn.

Rashodi ostalih usluga s iznosom od 942.080,54,00 kn odnose se prvenstveno na tiskarske i grafičke usluge u koje ubrajamo objavu akata u službenom glasilu Grada, objave natječaja i poziva u dnevnim tiskovinama, Narodnim novinama, tiskanje pozivnica, povelja, plakata i sl. u iznosu 172.075,00 kn, usluge pri registraciji prijevoznih sredstava 5.212,00 kn, usluge čišćenja, pranja i slično 90.455,00 kn, 1 % naplata prihoda od poreza na dohodak, uplate u državni proračun 332.520,00 kn…

*Rashodi za materijal i energiju* s iznosom od 2.749.343,06 kn obuhvaćaju rashode za uredski materijal i ostale materijalne rashode u iznosu od 425.205,01 kn (Grad 193.487,12 kn, proračunski korisnici 231.717,89 kn), materijal i sirovine 312.963,04 kn (proračunski korisnik, dječji vrtić), energija 1.625.949,11 kn (Grad 1.260.013,82 kn, proračunski korisnici 365.935,29 kn), materijal i dijelovi za tekuće i investicijsko održavanje 140.040,21 kn (Grad 45.873,89 kn, proračunski korisnici 94.166,32 kn), sitni inventar i autogume 154.396,47 kn (Grad 11.945,94 kn, proračunski korisnici 142.450,53 kn), službena, radna i zaštitna odjeća i obuća 90.789,22 kn (Grad 844,00 kn, proračunski korisnici 89.945,22 kn).

*Ostali nespomenuti rashodi poslovanja* s realizacijom od 1.611.568,56 kn obuhvaćaju rashode naknada predstavničkim i izvršnim tijelima, povjerenstvima i sl. koji su realizirani s 237.780,00 kn, premije osiguranja s iznosom od 102.827,65 kn, reprezentaciju 196.207,80 kn, članarine i norme 44.293,76 kn, pristojbe i naknade 122.646,23 kn, troškove sudskih postupaka 6.300,00 kn te ostale nespomenute rashode poslovanja 901.512,64 kn. Ostali nespomenuti rashodi poslovanja (Grad) realizirani su s 715.001,00 kn što je u odnosu na prethodnu godinu manje za 347.562,00 kn, a obuhvaćaju rashode manifestacija 26.389,00 kn, rashode protokola (cvijeće…) 8.969,94 kn, troškovi provizije FINA-e d.d. na ime uplate prihoda u gradski proračun 23.382,00 kn, članarine 27.415,00 kn, ovjere kod javnog bilježnika 7.259,00 kn, neizravne troškovi osoblja za projekt ZAŽELI 1.166,00 kn, izvješća FINA-e d.d. itd.

*Naknade troškova zaposlenima* ostvarene su s 1.137.282,10 kn, a odnose se na rashode službenih putovanja 31.373,56 kn (Grad 14.282,00 kn, proračunski korisnici 17.092,00 kn), naknade za prijevoz 900.539,66 kn (Grad 352.150,00 kn, proračunski korisnici 548.390,00 kn), stručno usavršavanje zaposlenika 202.360,88 kn (Grad 168.330,00 kn, proračunski korisnici 34.031,00 kn), ostale naknade troškova zaposlenima (proračunski korisnici 3.008,00 kn).

*Naknade troškova osobama izvan radnog odnosa* iznose 14.466,16 kn. Rashodi se odnose na Grad u iznosu od 10.321,81 kn, a na proračunske korisnike 4.144,35 kn. Radi se o rashodima prema programu stručnog osposobljavanja bez zasnivanja radnog odnosa.

*2.3.4. Financijski rashodi*

Financijski rashodi ostvareni su s 222.393,56 kn što čini 63,83% plana, odnosno rashodi su 18,99 % manji u odnosu na prethodnu godinu. U financijske rashode ubrajamo rashode za kamate koje podmirujemo za primljene kredite, ukupno je u 2020. godini podmireno 159.814,42 kn obveza na ime kamata. Rashodi za bankarske usluge i usluge platnog prometa ostvareni su u iznosu od 50.785,54 kn, negativne tečajne razlike zbog primjene valutne klauzule 9.513,30 kn, zatezne kamate 2.276,15 kn i ostali financijski rashodi 4,15 kn.

*2.3.5. Subvencije*

Rashodi za subvencije ostvareni su sa 2.999.434,64 kn što čini 86,64 % plana. Rashodi su ostvareni u manjem iznosu u odnosu na prethodnu godinu za 1.271.509,87 kn ili za 29,77 %.

Subvencije su dodijeljene u obliku potpora male vrijednosti prema Programu poticanja malog i srednjeg poduzetništva za subvenciju kamatne stope poduzetnicima koji su podigli kredite za investicijska ulaganja 317.961,00 kn, poticanje razvoja postojećih poduzetnika 66.498,00 kn, subvencije poduzetnicima početnicima 392.687,00 kn, subvencije poduzetnicima početnicima gaming industrije 865.000,00 kn, subvencija za prodaju zemljišta u zoni (razlika između tržišne i poticajne cijene zemljišta) 1.189.647,00 kn, kao i 167.641,00 kn subvencija trgovačkim društvima (Novokom d.o.o., Radio postaja Novska d.o.o., Vodovod Novska d.o.o.) radi iskazivanja donacija u naravi zbog korištenja poslovnih prostora u vlasništvu Grada bez naknade.

*2.3.6. Pomoći dane u inozemstvo i unutar općeg proračuna*

*Rashodi pomoći dane u inozemstvo i unutar općeg proračuna* ostvareni su sa 2.442.864,47 kn što je u odnosu na plan 87,83 %, a u odnosu na prethodnu godinu rashodi su manji za 41,77 %. Rashodi pomoći unutar općeg proračuna iznose 1.386.827,46 kn i odnose se na sredstva doznačena Županijskoj upravi za ceste SMŽ-a za projekt rekonstrukcije županijske ceste Stara Subocka-Plesmo u iznosu od 483.402,00 kn, Hrvatskim vodama za projekt aglomeracije u iznosu od 835.025,00 kn, Fondu za zaštitu okoliša za nabavu spremnika 68.400,00. Rashodi kapitalnih i tekućih pomoći proračunskim korisnicima drugih proračuna ostvareni su u iznosu od 1.056.037,00 kn. Najvećim dijelom sredstva su utrošena za projekte i aktivnosti škola s područja grada, kao npr. pomoć za energetsku obnovu škola, produženi boravak djece u školi, prehrana po socijalnom programu, nagrade za razna postignuća učenika, financiranje redovnog rada i nabave opreme itd. Ukupno je za projekte i aktivnosti škola doznačeno 721.440,00 kn, za prehranu djece po socijalnom programu doznačeno 240.759,00 kn, za povećani zdravstveni standard 20.000,00 kn, turističko-edukativne radionice 60.000,00 kn.

*2.3.7. Naknade građanima i kućanstvima na temelju osiguranja i druge naknade*

Naknade građanima i kućanstvima na temelju osiguranja i druge naknade ostvarene su u iznosu od 2.169.317,29 kn što je 97,17 % plana. U odnosu na prethodnu godinu rashodi su manji za 10,90 %. U naknade građanima i kućanstvima ubrajamo pomoći po socijalnom programu koje su realizirane u iznosu od 644.600,00 kn, pomoć za novorođeno dijete, tj. *Kolica za novljanskog klinca* 457.500,00 kn, stipendije 1.037.189,00 kn.

*2.3.8. Ostali rashodi*

Ostali rashodi konta skupine 38 ostvareni su u iznosu od 5.707.892,42 kn, što čini 96,86 % plana. U odnosu na prethodnu godinu rashodi su ostvareni u manjem iznosu za 43,40 %. Ostali rashodi obuhvaćaju tekuće i kapitalne prijenose neprofitnim organizacijama s iznosom od 4.653.369,83 kn i kapitalne pomoći u iznosu od 835.659,36 kn. Kapitalne pomoći su ostvarene s iznosom od 835.659,00 kn, i to za aglomeraciju 310.565,00 kn, kanalizaciju Brestača-Nova Subocka 121.999,00 kn, te donaciju Novokomu d.o.o. za nabavu komunalnog vozila 350.000,00 kn.

*2.4. Rashodi za nabavu nefinancijske imovine*

Rashodi za nabavu nefinancijske imovine ostvareni su u iznosu od 12.997.109,39 kn. U odnosu na prethodnu godinu, rashodi su ostvareni u manjem iznosu za 19,42 % za ili 3.132.793,87 kn. Rashodi za nabavu nefinancijske imovine jesu rashodi nastali u postupku stjecanja nefinancijske imovine, bilo da se radi o kupnji, obnovi tj. rekonstrukciji postojeće imovine, gradnji i sl. Najveći dio rashoda za nabavu nefinancijske imovine odnosi se na rashode dodatnih ulaganja na nefinancijskoj imovini, tj. investicijski rashodi razvrstani u proračunu u programu projektiranja i građenja objekata u vlasništvu Grada i programu projektiranja i građenja objekata komunalne infrastrukture. Ukupni rashodi koji imaju za rezultat povećanje imovine u bilanci Grada prema programu projektiranja i građenja objekata u vlasništvu Grada iznose 8.698.505,00 kn u koje ubrajamo projekt obnove hotela Knopp 5.026.537,32 kn, Kulturni centar za mlade Jazavica 57.150,00 kn, rekonstrukciju i opremanje društvenog doma u Rajiću 3.437.278,35 kn, izradu projektne dokumentacije 177.539,89 kn. Prema programu projektiranja i građenja objekata i uređaja komunalne infrastrukture rashodi za nabavu nefinancijske imovine odnose se na izradu projektne dokumentacije za komunalnu infrastrukturu 24.088,00 kn, uređenje autobusnih stajališta 97.113,68 kn, uređenje groblja 63.548,75 kn, ulaganja u zonu 117.800,00 kn, izradu projektne dokumentacije za nogostup Novska-Bročice 22.000,00 kn. Jednako tako, prema programu zaštite okoliša ulaganja u imovinu iskazana su u iznosu od 136.875,00 kn za nabavu mobilnog reciklažnog dvorišta. Rashodi koji za rezultat imaju povećanje imovine u bilanci svakako su rashodi za otkup zemljišta s iznosom od 1.638.836,72 kn (otkup zemljišta za kampus i knjiženje povrata zemljišta od trgovačkih društava u vlasništvu Grada radi računovodstvenog iskazivanja prihoda-rashoda, tj. donacija u naravi). Rashodi za otkup nekretnina ostvareni su u iznosu od 934.000,00 kn, a odnose se na zamjenu nekretnina, tj. knjižena je vrijednost zgrade pošte 723.000,00 kn i poslovnog prostora Hrvatskog zavoda za mirovinsko osiguranje 211.000,00 kn.

**2.5. Prihodi i rashodi po izvorima financiranja**

Prema izvoru financiranja struktura prihoda je sljedeća:

* Opći prihodi i primici 39.468.819,67 kn
* Vlastiti prihodi proračunskih korisnika 1.689.742,93 kn
* Prihodi za posebne namjene 9.933.162,19 kn
* Pomoći 12.818.561,02 kn
* Donacije 26.972,35 kn
* Prihodi od prodaje ili zamjene nefinancijske imovine 2.673.229,36 kn

Rashodi proračuna u iznosu od 58.279.353,83 kn financirani su iz općih prihoda 55 %, iz vlastitih sredstava proračunskih korisnika 2 %, iz prihoda za posebne namjene 18 %, iz sredstava pomoći 20 % te iz ostalih izvora 5%.

**2.6. Rashodi prema funkcijskoj klasifikaciji**

Struktura rashoda po funkcijskoj klasifikaciji je sljedeća:

* Usluge unapređenja stanovanja i zajednice 16.034.602,59 kn
* Obrazovanje 9.101.641,35 kn
* Ekonomski poslovi 4.185.152,71 kn
* Opće javne usluge 8.943.752,75 kn
* Rekreacija, kultura i religija 9.316.421,29 kn
* Socijalna zaštita 3.820.765,54 kn
* Javni red i sigurnost 3.579.103,70 kn
* Zaštita okoliša 3.264.563,90 kn
* Zdravstvo 20.000,00 kn
* Obrana 13.350,00 kn

**2.7. Račun financiranja po ekonomskoj klasifikaciji i izvoru financiranja**

Prema Računu zaduživanja/financiranja iskazani su primici od financijske imovine i zaduživanja u iznosu od 2.843.701,01 kn. U odnosu na plan realizacija iznosi 13,79 %. U planu proračuna primici od zaduživanja planirani su u iznosu od 10.000.000,00 kn na ime kreditnog zaduženja za financiranje kapitalnog projekta *Klaster kulture na temeljima kulturne baštine povijesne jezgre Novske,* 2.800.000,00 kn na ime beskamatnog zajma od države na ime izvršenog povrata poreza na dohodak po godišnjim prijavama te 7.800.000,00 kn na ime zaduženja za kupnju poslovne zgrade u centru Grada. Primici od zaduživanja odnose se na računovodstveno iskazivanje primitaka po osnovi beskamatnog zajma u visini izvršenog povrata poreza i prireza na dohodak te odgođenog/otplaćenog poreza i prireza na dohodak.

Izdaci za financijsku imovinu i otplate zajmova ostvareni su u iznosu od 5.700.545,17 kn što je u odnosu na plan 99,54 %, a u odnosu na prethodnu godinu realizacija je veća za 4.626.306,05 kn. Izdaci za financijsku imovinu i otplate zajmova odnose se na otplatu glavnice postojećeg kreditnog zaduženja koje je realizirano za izgradnju obilaznice i komunalne infrastrukture do Poduzetničke zone Novska 1.072.159,12 kn i 4.626.626,05 kn povrata sredstava za dopušteno prekoračenje po transakcijskom računu. Detalji o kreditnom zaduženju, rokovima dospijeća, podmirenim obvezama za glavnicu i kamate nalaze se u prilogu ovog izvješća i čine sastavni dio Izvješća o izvršenju proračuna.

**3. STANJE POTRAŽIVANJA, NEPODMIRENIH DOSPJELIH OBVEZA I POTENCIJALNIH OBVEZA PO OSNOVI SUDSKIH SPOROVA**

Sukladno Pravilniku o izmjenama i dopunama Pravilnika o polugodišnjem i godišnjem izvještaju o izvršenju proračuna („Narodne novine“, broj 24/13, 102/17 i 01/20) obrazloženje ostvarenja prihoda i primitaka te rashoda i izdataka za proračunsku godinu sadrži i:

* stanje nenaplaćenih potraživanja za prihode državnog proračuna i proračunskih korisnika državnog proračuna, odnosno za prihode jedinica lokalne i područne (regionalne) samouprave i njihovih proračunskih korisnika,
* stanje nepodmirenih dospjelih obveza državnog proračuna i proračunskih korisnika državnog proračuna, odnosno jedinica lokalne i područne (regionalne) samouprave i njihovih proračunskih korisnika,
* stanje potencijalnih obveza po osnovi sudskih postupaka državnog proračuna i proračunskih korisnika državnog proračuna, odnosno jedinica lokalne i područne (regionalne) samouprave i njihovih proračunskih korisnika.

Pregled navedenih stanja potraživanja i obveza slijedi u tablicama u nastavku sa stanjem na dan 31.12.2020. godine za Grad Novsku i proračunske korisnike.

**Stanje ukupnih potraživanja za prihode poslovanja i prihoda od prodaje nefinancijske imovine Grada i proračunskih korisnika (skupine 12, 16 i 17 prema podacima iz financijskih izvještaja) za razdoblje od 01.01. do 31.12.2020. godine**

|  |  |  |  |
| --- | --- | --- | --- |
| Grad/proračunski korisnici | Potraživanja za prihode poslovanja (skupina 16) i depoziti, jamčevni polozi i potraživanja od zaposlenih te za više plaćene poreze i ostalo (skupina 12) | Potraživanja od prodaje nefinancijske imovine (skupina 17) | Ukupno |
| Grad Novska | 10.796.342,00 kn | 970.439,00 kn | 11.766.781,00 kn |
| Pučko otvoreno učilište Novska | 432.355,00 kn | 0,00 kn | 432.355,00 kn |
| Gradska knjižnica i čitaonica „Ante Jagar“ Novska | 31.698,00 kn | 0,00 kn | 31.698,00 kn |
| Dječji vrtić „Radost“ Novska | 524.022,00 kn | 0,00 kn | 524.022,00 kn |
| Javna vatrogasna postrojba Grada Novske | 38.260,00 kn | 0,00 kn | 38.260,00 kn |
| Ukupno | 11.822.677,00 kn | 970.439,00 kn | 12.793.116,00 kn |

**Stanje nepodmirenih dospjelih obveza Grada Novske i proračunskih korisnika prema podacima iz financijskih izvještaja za razdoblje od 01.01. do 31.12.2020. godine**

|  |  |
| --- | --- |
| Grad/proračunski korisnici | Stanje nepodmirenih dospjelih obveza na dan 31.12.2020. godine |
| Grad Novska | 22.258,00 kn |
| Pučko otvoreno učilište Novska | 1.101,00 kn |
| Gradska knjižnica i čitaonica „Ante Jagar“ Novska | 1.003,00 kn |
| Dječji vrtić „Radost“ Novska | 84.275,00 kn |
| Javna vatrogasna postrojba Grada Novske | 1.000,00 kn |
| Ukupno | 109.637,00 kn |

Stanje *potencijalnih obveza po osnovi sudskih sporova i postupaka* Grada Novske na dan 31. prosinca 2020. godine iznosilo je 768.500,00 kn.

U nastavku slijedi obrazloženje ostvarenja rashoda i izdataka upravnih tijela Grada Novske za izvještajno razdoblje od 01.01. do 31.12.2020. godine.